ai4bharat/Pralekha huggingface dataset:
நிதி அமைச்சகம்
பணப் பரிமாற்ற விகித அறிவிக்கை எண் 41/2020 – சுங்கம் 
சுங்கவரிச் சட்டம் 1962ன்  பிரிவு 14 வழங்கியுள்ள அதிகாரத்தைச் செயல்படுத்தவும் 16 ஏப்ரல் 2020 தேதியிட்ட அறிவிக்கை எண் 39/2020 சுங்கத்தை  நீக்கியும்  மறைமுக வரிகள் மற்றும் சுங்க வரிகளின் மத்திய வாரியம் இங்கே இணைக்கப்பட்டுள்ள அட்டவணை I மற்றும் அட்டவணை II ஒவ்வொன்றிலும் வரிசை ல் குறிப்பிட்டுள்ள ஒவ்வொரு அந்நிய நாட்டு பணத்துக்குமான இந்திய பணமதிப்பு அல்லது இந்திய பண மதிப்புக்கான அயல்நாட்டு பணமதிப்பு ஆகியவற்றுக்கான பரிமாற்ற விகிதமானது வரிசை ல் உள்ள தொடர்புடைய பதிவுக்கு எதிராகக் குறிப்பிடப்பட்டுள்ள விகிதமாக இருக்கும் என்றும் இது சரக்குகளை இறக்குமதி செய்வது மற்றும் ஏற்றுமதி செய்வது தொடர்பாக அந்தப் பிரிவில் சொல்லப்பட்டுள்ள நோக்கத்துக்கு உரியதாகும் என்றும் இது 7 மே 2020 முதல் அமலுக்கு வரும் என்றும் நிர்ணயித்துள்ளது.
(Visitor Counter : 98
பிரதமர் அலுவலகம்
ஜூன் 26-ல் ஒலிபரப்பாகவுள்ள இந்த மாதத்தின் மனதின் குரல் தொடர்பான உள்ளீடுகள் குறித்து பிரதமர் மகிழ்ச்சி
ஜூன் 26-ந்தேதி ஒலிபரப்பாகவுள்ள , இம்மாதத்திற்கான மனதின் குரல் நிகழ்ச்சிக்கான உள்ளீடுகள் குறித்து பிரதமர் திரு நரேந்திர மோடி மகிழ்ச்சியை வெளிப்படுத்தியுள்ளார்.
மனதின் குரல் குறித்த கருத்துக்களை MyGov அல்லது NaMo App இல் தொடர்ந்து பகிருமாறு மக்களை இரு மோடி கேட்டுக் கொண்டுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"26 ஆம் தேதி ஒலிபரப்பாகவுள்ள இந்த மாதத்தின் #MannKiBaat நிகழ்ச்சிக்கு பல உள்ளீடுகளைப் பெற்றதில் மகிழ்ச்சி. உங்கள் யோசனைகளை MyGov அல்லது NaMo App இல் தொடர்ந்து பகிர்ந்து வரவும்."
சுகாதாரம் மற்றும் குடும்ப நலத்துறை அமைச்சகம்
புதிய திட்டத்தின் முதல் நாளில், 64 சதவீத தடுப்பூசிகள், ஊரகப் பகுதிகளில் போடப்பட்டன
மாற்றியமைக்கப்பட்ட தடுப்பூசிதிட்ட வழிகாட்டுதல்கள் கடந்த 21ம் தேதி அமலுக்கு வந்தது. இது குறித்து நிதி ஆயோக் உறுப்பினர் , டாக்டர் வி.கே.பால், தில்லியில் செவ்வாய் கிழமை அளித்த பேட்டியில் கூறியதாவது:
முதல் நாளில் போடப்பட்ட தடுப்பூசிகளில் 63.38 சதவீதம், ஊரகப்பகுதிகளில் போடப்பட்டன. அன்றைய தினம் போடப்பட்ட மொத்த தடுப்பூசிகளில், 56.09 லட்சம் தடுப்பூசிகள் ஊரக தடுப்பூசி மையங்களுக்கு வழங்கப்பட்டன. நகர்புறங்களில் 31.9 லட்சம் பேருக்கு தடுப்பூசிகள் போடப்பட்டன.
ஊரக பகுதிகளில் தடுப்பூசி போடும் பணிகள் தீவிரமாக உள்ளது. மக்களும் அதிகளவில் பங்கேற்று தடுப்பூசி போட்டுக் கொண்டுள்ளனர். ஊரகம் மற்றும் தொலைதூர பகுதிகளில் தடுப்பூசி திட்டத்தை கொண்டுசெல்வது சாத்தியம் என இது நிருபித்துள்ளது.
நேற்று முன்தினம் தடுப்பூசி போட்டவர்களில் 46 சதவீதம் பேர் பெண்கள், 53 சதவீதம் பேர் ஆண்கள். அனைத்து இடங்களிலும் நிலவும் இந்த பாலின சமச்சீரற்ற நிலையை நாம் சரி செய்ய வேண்டும். தடுப்பூசி போடுவதற்கு பெண்களை அதிகளவில் முன்வர செய்ய வேண்டும்.
இவ்வாறு டாக்டர் வி.கே.பால் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729684
இளைஞர் நலன் மற்றும் விளையாட்டு அமைச்சகம்
500 தனியார் அகாடமிகளுக்கு நிதி அளிப்பதற்கான ஊக்குவிப்பு அமைப்பை விளையாட்டு அமைச்சகம் அறிவித்துள்ளது
கேலோ இந்தியா திட்டத்தின் மூலம், 500 தனியார் அகாடமிகளுக்கு 2020-21 நிதியாண்டு தொடங்கி, அடுத்த நான்கு ஆண்டுகளுக்கு நிதி ஆதரவு வழங்கும் வகையிலான ஊக்குவிப்பு அமைப்பை முதன்முதலாக மத்திய விளையாட்டு அமைச்சகம் அறிமுகப்படுத்தியுள்ளது.
தனியார் அகாடமிகள் பயிற்சி அளிக்கும் வீரர்களின் தரமான சாதனை, அகாடமியில் உள்ள பயிற்சியாளர்களின் தரம், தரமான விளையாட்டு களம் மற்றும் துணை கட்டமைப்புகள், விளையாட்டு அறிவியல் மற்றும் பணியாளர்களின் இருப்பு ஆகியவற்றின் அடிப்படையில், இந்த தனியார் அகாடமிகள் பல்வேறு பிரிவாக தரம் பிரிக்கப்படும். 2028 ஒலிம்பிக் போட்டிக்கு 14 முன்னுரிமை விளையாட்டுக்கள் அடையாளம் காணப்படும். இதில், திறன் மிக்க வீரர்களை கொண்ட அகாடமிகள் இந்த ஆதரவைப் பெறுவதற்கு தகுதியானவை.
இந்த முடிவு குறித்து தெரிவித்த, மத்திய இளைஞர் நலன் மற்றும் விளையாட்டு துறை அமைச்சர் திரு. கிரண் ரிஜிஜூ,’’ இத்தகைய நிறுவனங்களுக்கு அரசின் ஆதரவு கிடைக்க வேண்டியது அவசியமாகும். அப்போதுதான், நாட்டின் தொலைதூரப் பகுதிகளிலும் விளையாட்டு திறன் வளர்ச்சி பெற முடியும். நாட்டின் பல்வேறு பகுதிகளில், ஏராளமான சிறிய அகாடமிகள், விளையாட்டு வீரர்களுக்கு பயிற்சி அளிப்பதில் சிறப்பாக செயல்பட்டு வருகின்றன. இந்த தனியார் அகாடமிகளில், கட்டமைப்பு, விளையாட்டு அறிவியல், ஆதார ஆதரவு இருந்தால் மட்டுமே தரம் வாய்ந்த வீரர்கள், தரமான பயிற்சிகளைப் பெற முடியும்’’ என்று கூறினார்.
அரசின் இந்த முடிவை, பல்வேறு பயிற்சியாளர்கள் வரவேற்றுள்ளனர். தனியார் அகாடமிகளுக்கு இது ஊக்கத்தை அளிக்கும் என்று அவர்கள் தெரிவித்துள்ளனர்.
தொலைதொடர்பு மற்றும் தகவல் தொழில்நுட்ப அமைச்சகம்
"குறைந்த சக்தி கொண்ட சிறிய அளவிலான எஃப்எம் ரேடியோ ஒலிபரப்பு தொடர்பான பிரச்சினைகள்" குறித்த பரிந்துரைகளை டிராய் வெளியிட்டது
இந்திய தொலைத்தொடர்பு ஒழுங்குமுறை ஆணையம்  "குறைந்த சக்தி கொண்ட சிறிய அளவிலான எஃப்எம் ரேடியோ ஒலிபரப்பு தொடர்பான பிரச்சினைகள்" குறித்த பரிந்துரைகளை இன்று வெளியிட்டுள்ளது.
டிரைவ்-இன் திரையரங்குகள் போன்ற சேவைகளுக்கு புதிய சேவை வழங்குநரை அறிமுகப்படுத்த வேண்டியதன் அவசியம் மற்றும் நேரம் குறித்து டிராய் சட்டம், 1997 இன் பிரிவு 1 1    இன் கீழ், தகவல் மற்றும் ஒலிபரப்பு அமைச்சகம் 07.03.2022 தேதியிட்ட குறிப்பில் ஆணையத்தின் பரிந்துரைகளை கோரியிருந்தது.
டிரைவ்-இன் தியேட்டர் அமைப்பிற்குள் திரைப்பட ஆடியோவை பார்வையாளர்களுக்கு அனுப்ப, குறைந்த சக்தி கொண்ட சிறிய அளவிலான எஃப்எம் ஒலிபரப்பு மிகவும் திறமையான நுட்பங்களில் ஒன்றாகப் பயன்படுத்தப்படுகிறது. டிரைவ்-இன் திரையரங்குகளுக்கு கூடுதலாக, குறிப்பிட்ட இடங்கள் மற்றும் வரவேற்பு பகுதிகளுக்கு சேவை செய்யக்கூடிய குறைந்த சக்தி கொண்ட சிறிய அளவிலான எஃப்.எம் ரேடியோ ஒலிபரப்பின் பல பயன்பாட்டு வழக்குகள் அடையாளம் காணப்படலாம். எடுத்துக்காட்டுகளில் மருத்துவமனை வானொலி சேவைகள், பொழுதுபோக்கு பூங்காக்கள், வணிக வளாகங்கள், குடியிருப்பு வளாகங்கள் போன்ற சமூகங்கள், சிறிய குடியிருப்புகள், விமான நிகழ்ச்சிகள் மற்றும் விளையாட்டு நிகழ்வுகள் போன்ற உள்ளூர் நிகழ்வுகளுக்கான வர்ணனை ஆகியவை அடங்கும்.
இது தொடர்பாக, குறைந்த சக்தி கொண்ட சிறிய அளவிலான எஃப்.எம் ரேடியோ ஒலிபரப்பு தொடர்பான பிரச்சினைகள் குறித்து பங்குதாரர்களின் கருத்துக்களைக் கேட்டு 17 ஏப்ரல் 2023 அன்று ஒரு ஆலோசனை அறிக்கை வெளியிடப்பட்டது. கருத்துக்களை சமர்ப்பிக்க கடைசி தேதி 22 மே 2023 மற்றும் எதிர்கருத்துக்கள் 5 ஜூன் 2023 ஆகும். பங்குதாரர்களிடமிருந்து 6 கருத்துக்களையும் 1 எதிர் கருத்தையும் டிராய் பெற்றது. பெறப்பட்ட கருத்துக்கள் அனைத்தும் டிராய் இணையதளத்தில் வெளியிடப்பட்டுள்ளன. அதைத் தொடர்ந்து,19 ஜூலை 2023 அன்று வீடியோ கான்பரன்சிங் முறையில் திறந்த சபை விவாதம் நடைபெற்றது.
கலந்துரையாடலின் போது பங்குதாரர்களிடமிருந்து பெறப்பட்ட அனைத்து கருத்துக்கள் / எதிர் கருத்துக்களையும் பரிசீலித்த பின்னர், அதிகாரசபை தனது பரிந்துரைகளை இறுதி செய்துள்ளது.
விரிவான விவரங்களுக்கு இந்த ஆங்கில செய்திக்குறிப்பை காணவும்; https://pib.gov.in/PressReleasePage.aspx?PRID=1959453
பிரதமர் அலுவலகம்
சர்வதேச பேரிடர் மீட்பு உள்கட்டமைப்பு 2023 மாநாட்டில் பிரதமரின் முதன்மைச் செயலாளர் டாக்டர் பி கே மிஸ்ரா ஆற்றிய உரையின் தமிழாக்கம்
5-வது சர்வதேச பேரிடர் மீட்பு உள்கட்டமைப்பு 2023 மாநாட்டில் கலந்து கொள்வதில் பெரும் மகிழ்ச்சி கொள்கிறேன். இந்த மாநாட்டில் கலந்துகொள்ளும் மத்திய அமைச்சர்கள், ஐநா சபையின் பொது செயலாளருக்கான சிறப்பு பிரதிநிதி திருமிகு மாமி மிசுடோரி,பெண்கள் மற்றும் ஆண்கள் ஆகியோருக்கு வாழ்த்துக்கள்!
கடந்த 5 வருட காலகட்டமாக பேரிடர் மீட்பு குறித்து பல்வேறு அமைப்புகள் ஆக்கப்பூர்வமான கருத்துகளை பரிமாறிக்கொண்டு வருகின்றன.
சர்வதேச மற்றும் தேசிய மேம்பாட்டு நடவடிக்கைகளில் பேரிடர் மீட்பு ஒரு முக்கிய அங்கமாக மாறி வருகிறது. இந்த பிரச்சனைக் குறித்து தற்போது மேம்பட்ட அளவில் பல்வேறு முன்முயற்சிகள் மேற்கொள்ளப்பட்டு வருகிறது. இது தொடர்பாக உள்கட்டமைப்பு சேவை வசதிகளை மேம்படுத்துவது அவசியமாகிறது. சமூக, பொருளாதார மற்றும் இயற்கை வழியிலான முறைகள் போன்றவைகள் அதிவேகமாக மாறிவரும் இந்த சூழ்நிலையில் மேற்கூறப்பட்ட உள்கட்டமைப்பு வசதிகளை மேம்படுத்துவது முக்கியத்துவம் பெறுகிறது.
20-ம் நூற்றாண்டின் அமைப்பு ரீதியிலான அணுகுமுறைகள் 21-ம் நூற்றாண்டின் பிரச்சனைகளுக்கு எதிர்பார்க்கப்படும் தீர்வுகளை ஏற்படுத்தாது. மத்திய தரைவழி, ரயில்வே, விமானம் மற்றும் நீர்வழிப் போக்குவரத்துத் துறை அமைச்சகங்களை ஒன்றினைப்பது அவ்வளவு எளிதான காரியமல்ல. கடின உழைப்பின்றி நீண்டகால தீர்வுகள் ஏற்படாது. அமைப்பு ரீதியிலான புத்தாக்க நடவடிக்கைகளை மேற்கொள்ள வேண்டும். நமது உள்கட்டமைப்பு சேவைகளில் எது முக்கியத்துவம் வாய்ந்தது என்பதை கவனத்துடன் சிந்திக்க வேண்டும். பல்வேறு மாற்றங்கள் ஏற்பட்டு வரும் இந்த சூழ்நிலைகளில் வளர்ந்து வரும் புதிய நடவடிக்கைகளுக்கு ஏற்றவாறு எதிர்வினையாற்ற வேண்டும். எதிர்காலம் உறுதியற்றதாக இருக்கும் போது நாம் மேற்கொள்ளும் ஒருவழி நடவடிக்கைகள் குறித்து சிந்திக்க இயலாது.
நமது அமைப்புகளை நவீனப்படுத்துவதில் சில பின்னடைவுகள் உள்ளது. இதனை சரிசெய்வதற்கு துறைசார்ந்த வல்லுநர்களின் சேவை அவசியமாகிறது. நமது சமூக, பொருளாதார அமைப்பை உணர்ந்த பொறியாளர்கள் தேவை. வடக்கு-தெற்கு, தெற்கு-தெற்கு, வடக்கு-வடக்கு முறையில் பரிமாற்றங்கள் நடைபெறுவதை ஊக்குவிக்க வேண்டும். குறிப்பாக தெற்கில் உள்கட்டமைப்பு சேவைகள் கிடைப்பதற்கு முக்கியத்துவம் தரப்பட வேண்டும்.
மக்களுக்கு நம்பிக்கை தரும் அளவிலான உள்கட்டமைப்பு சேவைகளை முக்கியத்துவம் பெறுகிறது. கடந்த வாரம் ஜி20 உறுப்பு நாடுகள் பேரிடர் மூலம் ஏற்படக்கூடிய விளைவுகளை குறைப்பது தொடர்பாக முதல் விவாதித்திருப்பது குறிப்பிடத்தக்கது. இன்னும் 2 மாதத்திற்குள் உயர்மட்ட அரசியல் அமைப்பின் கூட்டத்தை நடத்த ஐநா முடிவு செய்துள்ளது. அந்தக் கூட்டத்தில் சென்டாய் கட்டமைப்பு குறித்து விரிவாக விவாதிக்கப்படும். இது ஒரு மிகப்பெரிய வாய்ப்பாகும். நாம் இதனை பயன்படுத்திக்கொள்வோம்.
நன்றி!
பாதுகாப்பு அமைச்சகம்
வயது மூத்தவர்களுக்கான தேசிய பாய்மரப் படகு சாம்பியன்ஷிப் 2022 போட்டிகளின் பயிற்சி சுற்று
இந்திய பாய்மரப் படகுச் சங்கத்தின் வயது மூத்தவர்களுக்கான தேசிய பாய்மரப் படகு சாம்பியன்ஷிப் 2022 , மும்பையின் இந்திய கடற்படை படகோட்டி பயிற்சி மையம், மற்றும் இந்திய கடற்படை படகோட்டி சங்கம் போன்றவைகள் இணைந்து 2022, நவம்பர் 13 முதல் 20 தேதி வரை படகுபோட்டிக்கான பயிற்சி பந்தயங்கள் மும்பை துறைமுகத்தில் நடத்தப்படும். இந்த பயிற்சி பந்தயங்கள் சீனாவில் நடைபெறயுள்ள அடுத்த ஆசிய விளையாட்டுப் போட்டிகளுக்கான தேர்வு சுற்றாகும். நாடு முழுவதும் உள்ள 15 படகோட்டி கிளப்களில் இருந்து 115 க்கும் மேற்பட்ட மாலுமிகள் இந்த நிகழ்விற்கு பதிவு செய்துள்ளனர்.
ஒரு பயிற்சிக்கு 12 பந்தயங்களின் தொடர் எட்டு வகையான படகுகளில் திட்டமிடப்பட்டுள்ளது.
உள்துறை அமைச்சகம்
எல்லைத்தாண்டி பயணிகளும், சரக்குகளும் செல்வதற்கு ஏதுவாக சர்வதேச எல்லையில் ஒருங்கிணைந்த சோதனைச் சாவடிகள் அமைக்க மத்திய அரசு முடிவு
எல்லைத்தாண்டி பயணிகளும், சரக்குகளும் செல்வதற்கு ஏதுவாக சர்வதேச எல்லையில் ஒருங்கிணைந்த சோதனைச் சாவடிகள் அமைக்க மத்திய அரசு முடிவு செய்து உள்ளது தற்போது நம் நாட்டின் சர்வதேச எல்லையில் 9 ஒருங்கிணைந்த சோதனைச் சாவடிகள் பயன்பாட்டில் உள்ளது.
மேலும் வடகிழக்கு மாநிலங்களில் உள்ள மோரா, சுதார்கன்டி, அகர்தலா மற்றும் ஸ்ரீமந்தபூர் போன்ற 4 இடங்களில் ஒருங்கிணைந்த சோதனைச் சாவடிகள் அமைந்த பிறகு பயணிகளும், வர்த்தக நடவடிக்கைகளும் தங்கு தடையின்றி நடைபெறும். மேலும் இத்தகைய நடவடிக்கைகள் மூலம் சர்வதேச அளவில் வர்த்தக மற்றும் பயணிகள் போக்குவரத்து நடவடிக்கைகள் மேம்பாடு அடையும். இதன் விளைவாக நேரமும், செலவினங்களும் வெகுவாக குறைந்து வடகிழக்குப் பகுதியின் வர்த்தகம் மற்றும் போக்குவரத்து நடவடிக்கைகள் உயரும்.
இந்தத் தகவல்களை மாநிலங்களவையில் கேட்கப்பட்ட கேள்விக்கு மத்திய உள்துறை இணையமைச்சர் திரு நிஸித் ப்ரமனிக் எழுத்துப்பூர்வமாக பதிலளித்துள்ளார்.
திறன் மேம்பாடு மற்றும் தொழில் முனைவோர் அமைச்சகம்
கொவிட்-19 முடக்கத்தின் போது, பணி பழகுநர்கள் தங்களது முழு உதவித் தொகையைத் தொடர்ந்து பெறுவார்கள் ; டாக்டர் மகேந்திர நாத் பாண்டே
கொவிட்-19 பரவுவதை எதிர்த்து முனைப்புடன் போராடும் அரசின் உறுதிப்பாட்டின் ஒரு பகுதியாகவும், மக்களுக்கு முழுவதும் ஆதரவு அளிக்கும் வகையிலும், மத்திய திறன் மேம்பாடு மற்றும் தொழில் முனைவோர் அமைச்சகம் இன்று அறிவிக்கை ஒன்றை வெளியிட்டுள்ளது. அனைத்து தொழில் நிறுவனங்கள் மற்றும் விருப்ப வர்த்தகம் புரிவோர், தாங்கள் அமர்த்தியுள்ள தொழில் பழகுநர்களுக்கு முழு உதவித்தொகை வழங்க வேண்டும் என அமைச்சகம் உத்தரவிட்டுள்ளது. முடக்க காலத்தின் போது, விதிமுறைகளுக்கு இணங்க, தேசிய பணி பயிலுவோர் மேம்பாட்டு திட்டத்தின் கீழ், இந்த உதவித்தொகை அரசால் நிறுவனங்களுக்குத் திருப்பி அளிக்கப்படும்.
மத்திய திறன் மேம்பாடு மற்றும் தொழில் முனைவோர் துறை அமைச்சர் டாக்டர். மகேந்திர நாத் பாண்டே, தமது கருத்துக்களை இதுதொடர்பாக பகிர்ந்து கொண்டுள்ளார். ‘’ நாம் அனைவரும் பரஸ்பரம் முன்வந்து ஒவ்வொருவருக்கும் ஆதரவு அளிக்க வேண்டிய நேரம் இது. நமது பிரதமர் திரு. நரேந்திர மோடி கூட, கருணையுடன் நடந்து கொள்ளுமாறு தொழில் துறையினரைக் கேட்டுக்கொண்டுள்ளார். இதன்படி, நாட்டின் வளர்ச்சிக்கு உறுதுணையாக விளங்கும் இளைஞர்கள் தங்கள் மன வலிமையை இழக்காமல் நாம் பார்த்துக் கொள்வதுடன், அவர்களுக்கு நம்மால் இயன்ற வழிகளில் ஆதரவு அளிக்க வேண்டும். இதைக் கருத்தில் கொண்டு, கொவிட் -19 முடக்கத்தின் போது, பணி பழகுநர்களுக்கு உதவித்தொகை தொடர்ந்து கிடைப்பதை நாம் உறுதி செய்வோம். இது போன்ற நெருக்கடியான நிலையில், சேவைகள் சுமுகமாக நடைபெற, அரசுடன் அனைத்து நிறுவனங்களும் இந்த விஷயத்தில் முழு ஒத்துழைப்பு அளிக்கும் உறுதிப்பாட்டை வெளிக்காட்ட வேண்டும் என்று நான் கேட்டுக்கொள்ள விரும்புகிறேன்’’ என்று அவர் கூறியுள்ளார்.
பொருளாதார விவகாரங்களுக்கான மத்திய அமைச்சரவைக் குழு
இந்திய பருத்தி ஆணையத்திற்கு  2014-15 முதல் 2020-21 வரையிலான பருத்தி பருவங்களுக்கு ரூ.17,408.85 கோடி விலை ஆதரவுக்கு அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டத்தில், 2014-15 முதல் 2020-21 வரையிலான பருத்தி பருவங்களுக்கு, இந்திய பருத்தி ஆணையத்திற்கு  ரூ.17,408.85 கோடிக்கான உறுதியான விலை ஆதரவுக்கு ஒப்புதல் அளித்துள்ளது. .
பருத்தி விவசாயிகளின் நலன்களைப் பாதுகாக்கும் வகையில், பருத்தியின் விலை ஆதரவு நடவடிக்கைகளை மேற்கொள்வது பொருத்தமானது என்பதால், 2014-15 முதல் 2020-21 வரையிலான பருத்தி பருவங்களுக்கு குறைந்தபட்ச ஆதரவு விலை நிர்ணயிக்கப்பட்டுள்ளது. அதன் அமலாக்கம், நாட்டின் பொருளாதார மேம்பாட்டு நடவடிக்கைகளில் பருத்தி விவசாயிகளை உள்ளடக்கிய தன்மையை மேம்படுத்துகிறது. விலை ஆதரவு நடவடிக்கைகள் பருத்தி விலையை நிலைப்படுத்தவும் விவசாயிகளின் துயரத்தைப் போக்கவும் உதவுகின்றன.
பருத்தி மிக முக்கியமான பணப்பயிர்களில் ஒன்றாகும் என்பதோடு, சுமார் 58 லட்சம் பருத்தி விவசாயிகள், பருத்தி பதப்படுத்துதல் மற்றும் வர்த்தகம் போன்ற பருத்தி தொடர்புடைய நடவடிக்கைகளில் ஈடுபட்டுள்ள 400 முதல் 500 லட்சம் மக்களின் வாழ்வாதாரத்தை நிலைநிறுத்துவதில் முக்கியப் பங்கு வகிக்கிறது.
பருத்தி பருவம் 2020-21 இல், பருத்தி சாகுபடியின் பரப்பளவு 133 லட்சம் ஹெக்டேராக இருந்ததுடன், 360 லட்சம் பொதிகள் என மதிப்பிடப்பட்டுள்ளது, இது மொத்த உலகளாவிய பருத்தி உற்பத்தியில் 25% ஆகும். விவசாய செலவுகள் மற்றும் விலைகளுக்கான கமிஷனின் பரிந்துரைகளின் அடிப்படையில், இந்திய அரசு விதை பருத்திக்கு  குறைந்தபட்ச ஆதரவு விலையை நிர்ணயித்துள்ளது.
மத்திய அரசு, பருத்தி கார்ப்பரேஷன் லிமிடெட் நிறுவனத்தை, மத்திய நோடல் ஏஜென்சியாக நியமித்ததுடன், குறைந்தபட்ச ஆதரவு விலை மட்டத்திற்கு கீழே பருத்தி விலை குறையும் போது, அனைத்து நியாயமான சராசரி தரம்  பருத்தியையும் விவசாயிகளிடமிருந்து எந்தவித தர அளவும் இல்லாமல் கொள்முதல் செய்வதன் மூலம், பருத்தியின் குறைந்தபட்ச ஆதரவு விலையை இந்திய பருத்தி கார்ப்பரேஷன் லிமிடெட் பொறுப்பேற்க வேண்டும். குறைந்தபட்ச ஆதரவு விலை நடவடிக்கைகள் பருத்தி விவசாயிகளை எந்தவொரு துயரமான விலைச் சூழ்நிலையிலும் பாதகமான விற்பனையிலிருந்து பாதுகாக்கின்றன.
குறைந்தபட்ச ஆதரவு விலை செயல்பாடுகள், இயற்கையில் இறையாண்மையாக செயல்படுவதுடன், தற்சார்பு இந்தியாவுக்கு உதவி செய்யும் வகையில், நூற்புத் தொழிலுக்கான மூலப்பொருளான தரமான பருத்திக்காக, பருத்தி சாகுபடியில் அவர்களுடைய ஆர்வத்தை நிலையாக தக்கவைக்க, நாட்டின் பருத்தி விவசாயிகளை ஊக்குவிக்கிறது. பருத்தி கார்ப்பரேஷன் ஆஃப் இந்தியா லிமிடெட், அதன் உள்கட்டமைப்பை தயார் நிலையில் வைத்திருப்பதால், பருத்தி வளரும் பெரிய 11 மாநிலங்களில், 143 மாவட்டங்களில் 474 கொள்முதல் மையங்களைத் திறக்கிறது.
உலகளாவிய தொற்றுநோய் நெருக்கடி காலங்களில், கடந்த இரண்டு பருத்தி பருவங்களில் , CCI நாட்டின் பருத்தி உற்பத்தியில் 1/3ல் அதாவது, சுமார் 200 லட்சம் பேல்களை கொள்முதல் செய்து ரூ.55,000/- கோடிக்கு மேல் 40 லட்சம் விவசாயிகளின் வங்கி கணக்குகளில் நேரடியாக வரவு வைத்தது.
தற்போதைய பருத்தி பருவத்தில் அதாவது 2021-022, CCI ஆனது 11 பெரிய பருத்தி வளரும் மாநிலங்களிலும் 450 க்கும் மேற்பட்ட கொள்முதல் மையங்களில் மனித ஆற்றலைப் பயன்படுத்துதல் உட்பட, குறைந்தபட்ச ஆதரவு விலை நடவடிக்கைகளின் எந்தவொரு நிகழ்வையும் சந்திக்க போதுமான அனைத்து ஏற்பாடுகளையும் ஏற்கனவே செய்துள்ளது.
அறிவியல் மற்றும் தொழில்நுட்பத்துறை
கொவிட்-19 போன்ற சூழலை இனிமேல் எதிர்கொள்ள அறிவியல், தொழில்நுட்பம் மற்றும் புதுமை கண்டுபிடிப்பு கொள்கை எவ்வாறு உதவ முடியும் என்று நிபுணர்கள் ஆலோசனை
கொவிட்-19 போன்ற சூழலை, எதிர்காலத்தில் எதிர்கொள்ள தயாராவதற்கு அறிவியல், தொழில்நுட்பம் மற்றும் புதுமை கண்டுபிடிப்பு  கொள்கை, நாட்டுக்கு எவ்வாறு உதவ முடியும் என்பது குறித்து மெய்நிகர் கருத்தரங்கில் நிபுணர்கள் ஆலோசனை நடத்தினர்.
மத்திய அரசின் அறிவியல் தொழில்நுட்பத் துறையின் பொன் விழாவை முன்னிட்டு பல தொடர் விவாதங்கள் நடத்தப்பட்டு வருகின்றன. அவற்றில் எஸ்டிஐபி 2020 கொள்கை குறித்து விவாதிக்கப்படுகிறது.
கருத்தரங்கில் பேசிய நிதி ஆயோக் உறுப்பினர் டாக்டர் சரஸ்வத் கூறியதாவது:
நெருங்கிய உறவினர்களின் உயிரிழப்பு, வாழ்வாதாரம் இழப்பு, உலக பொருளாதாரத்தை ஸ்தம்பிக்கச் செய்தது ஆகியவை மூலம் கொவிட் நெருக்கடி ஒவ்வொருவரையும் பாதித்துள்ளது. அதே நேரத்தில் நமது நடைமுறைகளை மறு ஆய்வு செய்யவும் வைத்தது.
வளரும் நாடுகள் பொருளாதாரத்தை மீட்க தற்சார்பு என்ற முறையை பின்பற்றும் வாய்ப்பை வழங்கியது. அறிவியல், தொழில்நுட்பம் மற்றும் புதுமை கண்டுபிடிப்பின் பயன்பாடு, கொவிட் -19 போன்ற இடையூறுகளை எதிர்கொள்வதில் முக்கிய பங்காற்றும். இவ்வாறு அவர் கூறினார்.
அறிவியியல் தொழில்நுட்ப துறை செயலாளர் பேராசிரியர் அசுதோஷ் சர்மா பேசுகையில், ‘‘எதிர்காலத்தில் கொவிட் -19 போன்ற சவால்களை எதிர்கொள்ளவும், நாட்டை தற்சார்புடையதாக்கவும் எஸ்டிஐபி உதவும். அறிவை பகிர்ந்து கொள்ளவும், ஆய்வுகளை ஊக்குவிக்கவும் எஸ்டிஐபி கொள்கை உதவும்’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1678025
(Visitor Counter : 143
நித்தி ஆயோக்
அடல் புதுமைப் படைப்பு இயக்கம், இந்தியா- சுவீடன் சுகாதார பராமரிப்பு மையத்துடன் இணைந்து தொடக்க நிலை நிறுவனச் சூழல் அமைப்பை விரிவாக்க உள்ளது
நாட்டில் புதுமைப் படைப்புப் பண்பாட்டை விரிவாக்கும் நோக்கத்திற்கேற்ப, இந்தியத் தொழில்முனைவோரின் திறன்களை மேம்படுத்தவும் நாடெங்கும் உள்ள துடிப்புள்ள தொடக்கநிலை சூழல் அமைப்பை மேம்படுத்தவும், அடல் புதுமைப் படைப்பு இயக்கமும் நித்தி ஆயோக்கும் இந்தியா-சுவீடன் மருத்துவப் பராமரிப்பு மையத்தின் சார்பில் சுவீடன் வர்த்தக அமைப்புடன் ஒத்துழைக்க உள்ளன. இதற்கென அடல் புதுமைப் படைப்பு இயக்கமும், இந்தியா-சுவீடன் மருத்துவப் பராமரிப்பு மையமும் 2020 ஆகஸ்ட் 20ம் தேதியன்று வியாழக்கிழமை நிகர்நிலை நோக்க அறிக்கையில் கையெழுத்திட்டன.
அடல் புதுமைப் படைப்பு இயக்கத்தின் கீழ் அடல் புதிய இந்தியா சவால், அடல் அடைகாத்து முழு வளர்ச்சிபெறச் செய்யும் மையம், அடல் சமுதாயப் புதுமைப் படைப்பு மையம் , அடல் சரிசெய்து மேம்படுத்தும் மையம், சிறு தொழில்களுக்கான அடல் ஆராய்ச்சி மற்றும் புதுமைப்படைப்பு மையம் போன்ற பல்வேறு திட்டங்கள் செயல் படுகின்றன. தற்போது கைழுத்திடப்பட்டுள்ள ஒத்துழைப்பு மூலம் இந்த திட்டங்கள் அனைத்தும் சிறந்த ஆதரவைப் பெறும். நிகழ்ச்சிகளை நடத்துதல், விழிப்புணர்வு இயக்கங்களை செயல்படுத்துதல், இரு நாடுகளின் புதுமைப்படைப்பு நிலையை மேம்படுத்தும் செயல்பாடுகள் - நிகழ்வுகள் ஆகியவற்றுக்கு ஏற்பாடு செய்தல் என்ற வகையில் இந்த ஆதரவு வழங்கப்படும்.
தில்லி அகில இந்திய மருத்துவ அறிவியல் நிறுவனம் ,ஜோத்பூர் அகில இந்திய மருத்துவ அறிவியல் நிறுவனம், சுவீடன் வர்த்தக நிறுவனம் ஆகியற்றின் கூட்டு முயற்சியால் உருவானது இந்தியா- சுவீடன் சுகாதார பராமரிப்பு மையம். திறந்த நிலை புதுமைப்படைப்புச் சூழலை உருவாக்குவதை நோக்கமாகக் கொண்ட இந்தப் புதுமைப் படைப்பு மையம், இந்திய அரசின் சுகாதாரம் மற்றும் குடும்பநல அமைச்சகம், இந்திய மருத்துவ ஆராய்ச்சி சபை, சுவீடன் அரசின் சுகாதாரம் மற்றும் சமூகநல அமைச்சகம் மற்றும் இந்தியாவில் உள்ள சுவீடன் தூதரகம் ஆகியற்றின் முக்கிய வழிகாட்டுதலின் பேரில் அமைக்கப்பட்டுள்ளது.
உள்நாட்டு விமானப் போக்குவரத்து அமைச்சகம்
உடான் திட்டத்தின் கீழ் 50 விமான நிலையங்கள் இணைக்கப்பட்டுள்ளன: பிரதீப் சிங் கரோலா
உடான் திட்டம் தானாக நீடித்து நிற்கும் வகையில் வலுப்படுத்துவதற்கும், அதன் செயல்திறனை மேம்படுத்துவதற்கும் பங்குதாரர்கள் பணியாற்ற வேண்டும் என்று விமான போக்குவரத்து அமைச்சகத்தின் செயலாளர் திரு பிரதீப் சிங் கரோலா இன்று கூறினார்.
உடான் தினத்தையொட்டி ஏற்பாடு செய்யப்பட்ட காணொலி கூட்டத்தில் பேசிய அவர், சேவைகள் வழங்கப்படாத மற்றும் குறைந்த அளவில் சேவைகள் வழங்கப்பட்ட 50 விமான நிலையங்கள் உடான் திட்டத்தின் கீழ் இணைக்கப்பட்டுள்ளன என்று தெரிவித்தார்.
சாதாரண மக்கள் தொலைதூர விமானப் பயணங்களை மேற்கொள்ள வேண்டும் என்ற நோக்கத்துடன் உடான் திட்டம் செயல்படுத்தப்பட்டதாக விமான போக்குவரத்து அமைச்சக செயலாளர் கூறினார்.
அதிக அளவிலான மக்கள் உடான் திட்டத்தின் பயனை பெறுவதற்காக சந்தைப்படுத்துதல் நடவடிக்கைகளை மேற்கொள்ளுமாறு விமான நிறுவனங்களை அவர் கேட்டுக்கொண்டார்.
இந்திய விமான நிலையங்கள் ஆணையம், விமான போக்குவரத்து தலைமை இயக்குநரகம் மற்றும் விமான போக்குவரத்து அமைச்சகத்தின் மூத்த அதிகாரிகள் இந்த காணொலி கூட்டத்தில் கலந்துகொண்டனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666421
-----
(Visitor Counter : 183
குடியரசுத் தலைவர் செயலகம்
கோயம்பத்தூரின் ஈஷா யோகா மையத்தில் நடைபெற்ற மகா சிவராத்திரி கொண்டாட்டங்களில் குடியரசுத் தலைவர் பங்கேற்பு
கோயம்பத்தூரின் ஈஷா யோகா மையத்தில் இன்று மாலை  நடைபெற்ற மகா சிவராத்திரி கொண்டாட்டங்களில் குடியரசுத் தலைவர் திருமதி திரௌபதி முர்மு பங்கேற்றார்.
நிகழ்ச்சியில் பேசிய அவர், பகவான் சிவன், அனைவருக்கும் பொருந்தக்கூடிய தெய்வம் என்று கூறினார். அவர்தான் முதல் யோகி மற்றும் ஞானி என்று குடியரசுத் தலைவர் தெரிவித்தார். சிவபெருமான் கருணை உள்ளம் பொருந்தியவராக இருந்த போதும் ருத்ரன் என்ற மற்றொரு பெயரின் காரணமாக மிகுந்த பயத்தை ஏற்படுத்தும் தெய்வமாக புராணங்களில் சித்தரிக்கப்படுகிறார் என்று திருமதி திரௌபதி முர்மு கூறினார். அந்த வகையில் இரண்டு விதமான சக்திகள், படைப்பாற்றல் மற்றும் அழித்தலின் சின்னமாக அவர் கருதப்படுகிறார். அவரது அழிக்கும் ஆற்றல் உண்மையிலேயே பிரபஞ்சத்தின் மீட்சிக்கும் புத்துணர்ச்சிக்கும் வழி வகுக்கிறது.
பாதி ஆணும், பாதி பெண்ணுமாக அர்த்தநாரீஸ்வரர் என்ற வடிவத்திலும் சிவபெருமான் காட்சி தருவதாக குடியரசுத் தலைவர் குறிப்பிட்டார். ஒவ்வொரு மனிதருள்ளும் இருக்கும் ஆண் மற்றும் பெண்ணின் நிலைகளை இது உணர்த்துவதோடு இரண்டையும் சம அளவில் கருதுவதன் முக்கியத்துவத்தையும் வெளிப்படுத்துகிறது.
மகா சிவராத்திரி என்பது இந்தியாவின் பெரும்பாலான பகுதிகளில் குளிர்காலம் நிறைவடைந்து கோடை காலம் தொடங்குவதைக் குறிக்கிறது என்று குடியரசுத் தலைவர் கூறினார். அந்த வகையில் இருளை ஒழித்து ஒளியை ஊட்டும் பண்டிகையாக மகா சிவராத்திரி கொண்டாடப்படுகிறது. முன்எப்போதும் இல்லாத வகையில் உலகளவில் சுற்றுச்சூழலியல் நெருக்கடி ஏற்பட்டிருப்பதாக அவர் வருத்தம் தெரிவித்தார். நம் உள்ளே இருக்கும் இருளை நீக்கி நிறைவான மற்றும் வளமான வாழ்வை இந்த மகா சிவராத்திரி அனைவருக்கும் வழங்கட்டும் என்று அவர் தெரிவித்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்-19 தொற்றுப் பரவல் காரணமாக வீட்டிலிருந்து பணிபுரிவதற்கான விதிமுறைகளைத் துரிதப்படுத்துமாறு நிர்வாகச் சீர்திருத்தங்கள் மற்றும் பொதுமக்கள் குறைதீர்வு துறைக்கு மத்திய அமைச்சர் டாக்டர் ஜித்தேந்திர சிங் அறிவுறுத்தல்
மத்திய பணியாளர் நலன், பொதுமக்கள் குறைதீர்வு மற்றும் ஓய்வூதியத்துறை இணையமைச்சர் டாக்டர் ஜித்தேந்திர சிங், தமது துறை மேற்கொண்டு வரும் நடவடிக்கைகள் குறித்து ஆய்வு மேற்கொண்டார். வீட்டிலிருந்து பணிபுரியும் கொள்கை வழிகாட்டுதல்களை துறை துரிதப்படுத்துமாறு அவர் அறிவுரை வழங்கினார். முன்னுரிமை அடிப்படையில், அமைச்சகங்கள், துறைகள் ஆகியவற்றுடன் தேவையான ஆலோசனைகளை நடத்தி முடிக்குமாறு அவர் அறிவுறுத்தினார். வீட்டிலிருந்து பணிபுரியும் விதிமுறைகளை உரிய நேரத்தில் வெளியிடுவது, மத்திய செயலகத்தில் பணிபுரியும் ஊழியர்கள் பிரதமரின் சமூக இடைவெளி, ‘தோ கஸ் தூரி’ என்ற அழைப்பைப் பின்பற்ற பெரிதும் உதவும்.
2020 ஜூன் 12-ஆம்தேதி வடகிழக்கு மாநிலங்களுக்கான இ-அலுவலகக் கருத்தரங்கில் டாக்டர் ஜித்தேந்திர சிங் உரையாற்றுகிறார். இந்தியாவின் வடகிழக்கு மாநிலங்களில் டிஜிடல் செயலகங்களை உருவாக்குவதை நோக்கமாகக் கொண்டு இது நடத்தப்படவுள்ளது. இணையதள வழிமுறையில் நடத்தப்படவுள்ள இந்த கருத்தரங்கிற்கான ஏற்பாடுகள் குறித்த கூட்டத்தில் இன்று டாக்டர் ஜித்தேந்திர சிங் கலந்து கொண்டார். 75 மத்திய அமைச்சகங்கள், துறைகளின் இ-அலுவலகங்களின் முன்னேற்றம், மத்திய செயலகத்தின் டிஜிட்டல் வடிவை உருவாக்க வகை செய்துள்ளது. கொவிட்-19 ஊரடங்கு காலத்தில் வீட்டிலிருந்து பணிபுரிவதை சாத்தியமாக்க இது உறுதி செய்துள்ளது. வடகிழக்கு மாநிலங்களின் இ-அலுவலக நடைமுறையை அமல்படுத்துவதன் மூலம், கால வரம்பிற்குள், மாநில செயலகங்கள் காகிதமற்ற நிர்வாகத்திற்கு மாற உதவும். இது நடைமுறைக்கு வரும் போது, மெய்நிகர் தனியார் கட்டமைப்புகள், டிஜிட்டல் கையெழுத்து சான்றிதழ்கள் ஆகியற்றுடன் செயல்பட அதிகாரிகளுக்கு அதிகாரமளிக்கப்படும். இதன்மூலம் ஆள் தொடர்பு குறைவான நிர்வாகத்தை செயல்படுத்த இது உதவும்.
மார்ச் மாதம் 30-ஆம்தேதி முதல் ஜூன் 9-ஆம்தேதி வரை, கொவிட்-19 தொடர்பான ஒரு லட்சம் குறைபாடுளுக்கு நிர்வாகச் சீர்திருத்தங்கள் மற்றும் பொதுமக்கள் குறைதீர்வுத் துறை தீர்வு கண்டுள்ளது. தரமான குறை தீர்வை உறுதிசெய்ய, நிர்வாகச் சீர்திருத்தங்கள் மற்றும் பொதுமக்கள் குறைதீர்வுத் துறை, அனைத்து மாநிலங்களையும் உள்ளடக்கிய பின்னூட்டத் தகவல் மையங்களை 11 மொழிகளில், வரும் 15-ஆம்தேதி பிஎஸ்என்எல் மூலம் செயல்படுத்தவுள்ளது.